Public procurement notice: Contract Notice
Published: 2022-10-03
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 85120000: Medical practice services | 85130000: Dental practice services
Submission deadline: 2022-10-19

Technical requirements: Helsingin ja Uudemaan sairaanhoitopiiri pyytää tarjoustanne aikuisten yleisanestesiahammashoidosta tämän tarjouspyynnön ja sen liitteiden mukaisesti.
Hankinnan kohteena on aikuisten yleisanestesiahammashoidon järjestäminen kokonaispalveluna Palveluntuottajan tiloissa. Palvelu kattaa kaikki hoidon vaatimat tilat, henkilöstön, laitteet, instrumentit, tarvikkeet ja lääkkeet. Palvelussa hoidettavat potilaat ovat iältään  >16 v . Palveluun sisältyy varsinaisen nukutuksessa tehtävän hammashoidon lisäksi potilaiden kutsuminen ja valmistelu toimenpiteeseen, tarvittaessa intraoraaliröntgentutkimus, toimenpiteen jälkeinen seuranta yksikössä, jatkohoidon ohjaus sekä puhelinpäivystys toimenpiteen jälkeen. Palveluntuottajalla tulee olla mahdollisuus kaasuanesteetin käyttöön. Potilaille tulee tarvittaessa antaa esilääkitys ennen nukutusta.
Palvelua tulee tuottaa yleisanestesiahammashoitoon soveltuvissa tiloissa. Tiloissa tulee olla nukutukseen ja hammashoidon suorittamiseen soveltuva toimenpidetaso/tuoli, tarvittava hammashoitovälineistö imuineen, anestesiakone ja riittävä monitorointi. Toimenpidehuoneessa tulee olla riittävästi tilaa tarvittavalle hoitohenkilöstölle. Heräämötila tulee olla toimenpidehuoneen välittömässä läheisyydessä. Potilaiden hoidon sujuvuuden takaamiseksi palvelu tulee tuottaa siten, että hoitotilat ovat enintään 20 kilometrin etäisyydellä Töölön sairaalasta (Topeliuksenkatu 5, 00260 Helsinki) ja vuoden 2023 aikana Siltasairaalasta (Haartmaninkatu 4, 00290 Helsinki). Etäisyys määritellään suoraan kartalta ns. linnuntietä. Hoitotiloihin tulee olla hyvät joukkoliikenneyhteydet.
Tilaaja valikoi sopivat päiväkirurgiset potilaat.  HUS Pää-ja kaulakeskus, Suu-ja leukasairauksien linja hoitaa edelleen sairaalaolosuhteita vaativat vaikeasti yleissairaiden potilaiden yleisanestesiassa tapahtuvan hoidon.
Tarjoajan ja tarjotun palvelun tulee täyttää tässä tarjouspyynnössä ja sen liitteissä esitetyt vaatimukset.
Liitteet, jotka on merkitty tarjouslomakkeiksi, tulee täyttää liitteissä olevien ohjeiden mukaan ja liittää mukaan tarjoukseen. Latauslinkki liitteelle 5 löytyy tämän tarjouspyynnön osiosta "Hankinnan kohteen kriteerit" ja liitteelle 9 osiosta "Tarjouspyynnön muut ehdot".
Liitettä 2 (Henkilötietojen käsittelyn kuvaus) ei palauteta tarjouksen liitteenä, vaan se täydennetään yhteistyössä valitun toimittajan kanssa sopimusta valmisteltaessa.
Sopimus astuu voimaan arviolta 1.1.2023. Edellä esitetty sopimuksen alkamispäivä on tilaajan sitoumukseton arvio. Lopullinen alkamispäivä riippuu hankintamenettelyn kestosta.
Vaihtoehtoiset tarjoukset eivät ole sallittuja. Rinnakkaiset tarjoukset eivät ole sallittuja. Osatarjoukset eivät ole sallittuja.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen
vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä. Alihankkijaa koskevat tiedot tulee antaa erillisellä liitteellä,
Nimetyt alihankkijat katsotaan tarjoajan resursseiksi. Tarjoajan on sitouduttava siihen, että nimetyt alihankkijat ovat käytettävissä hankinnan toteuttamiseen, jos tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä tarjouspyynnössä on vaadittu, ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken
yhteydenpidon HUSin kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin.
Ryhmittymää koskevat tiedot tulee antaa erillisellä liitteellä, joka ladataan osaksi tarjousta ja nimetään "Ryhmittymän tiedot".